****

 **ข่าวประชาสัมพันธ์**

**“สินเชื่อกรุงไทยใจป้ำ” กู้ง่าย อนุมัติไว ผ่านแอปฯ เป๋าตัง** **เปิดตัวเดือนเดียว ยื่นขอกู้กว่า 2 แสนราย**

 ธนาคารกรุงไทยปลื้มกระแสตอบรับสินเชื่อ **“กรุงไทยใจป้ำ” ผ่านแอปฯ เป๋าตัง** ตอบโจทย์ไลฟ์สไตล์ยุคดิจิทัล  **กู้ง่าย อนุมัติไว**  **ได้เงินก้อน รับเงินทันที ผ่อนสบาย**การันตีด้วยยอดผู้สนใจยื่นขอสินเชื่อ หลังเปิดตัวได้เดือนเดียวพุ่งกว่า 2 แสนราย วงเงินกว่า 600 ล้านบาท

**ธนาคารกรุงไทย** ในฐานะธนาคารพาณิชย์ชั้นนำของประเทศ มุ่งมั่นขับเคลื่อนยุทธศาสตร์การพัฒนาเทคโนโลยีและนวัตกรรมทางการเงิน เพื่อยกระดับคุณภาพชีวิตของคนไทยทุกกลุ่ม สามารถเข้าถึงแหล่งเงินทุนได้อย่างครอบคลุมและทั่วถึง ด้วยผลิตภัณฑ์ **สินเชื่อกรุงไทยใจป้ำ ผ่านแอปพลิเคชัน “เป๋าตัง”** ที่ตอบโจทย์ไลฟ์สไตล์ในยุคดิจิทัล กู้ง่าย อนุมัติไว ทุกขั้นตอนครบ จบในแอปฯ เดียว สะดวกและรวดเร็ว

**สินเชื่อกรุงไทยใจป้ำ** **ผ่านแอปฯ เป๋าตัง**  **กู้ง่าย** ไม่มีบัญชีเงินเดือนกับกรุงไทยก็ กู้ได้ เพียงเปิดบัญชีออมทรัพย์ **“เป๋ามีตัง”** ผ่านแอปฯ เป๋าตัง โดยไม่มีกำหนดเงินฝากขั้นต่ำ **อนุมัติไว** ไม่ต้องมีหลักประกัน หรือคนค้ำประกัน  **ได้เงินก้อน** วงเงินสูงสุด 5 เท่าของรายได้ต่อเดือน **รับเงินทันที** กรณีได้รับอนุมัติสินเชื่อและกดยอมรับสินเชื่อในเวลาทำการของธนาคาร **ผ่อนสบาย** เฉลี่ยหมื่นละ 10 บาทต่อวัน นานสูงสุด 60 เดือน

การพัฒนาผลิตภัณฑ์ **สินเชื่อกรุงไทยใจป้ำ** **ผ่านแอปฯ เป๋าตัง** เป็นการตอกย้ำถึงนโยบายการดำเนินงานของธนาคาร ในการนำเทคโนโลยีมาใช้ให้เกิดประโยชน์ เพื่อต่อยอดทางธุรกิจให้มีประสิทธิภาพเพิ่มขึ้น โดยหลังจากธนาคารเปิดให้บริการตั้งแต่เดือนสิงหาคม - เดือนกันยายน 2566 ได้รับการตอบรับจากลูกค้าเป็นอย่างดี  มีผู้สนใจยื่นขอสินเชื่อแล้วมากกว่า 200,000 ราย รวมวงเงินกว่า 600 ล้านบาท อีกทั้งยังตอบสนองเป้าหมายการพัฒนาที่ยั่งยืน (SDG Goals) ขององค์การสหประชาชาติ (UN) ได้แก่ เป้าหมายส่งเสริมการเติบโตทางเศรษฐกิจที่ต่อเนื่อง ครอบคลุม และยั่งยืน การจ้างงานเต็มที่ มีผลิตภาพ และการมีงานที่เหมาะสมสำหรับทุกคน (Decent Work and Economic Growth) และเป้าหมายลดความไม่เสมอภาคภายในประเทศและระหว่างประเทศ (Reduced Inequalities)

 ผู้สนใจสมัครสินเชื่อได้ที่ https://paotang.onelink.me/UDQF/cnpvp5sw ศึกษารายละเอียดเพิ่มเติมได้ที่ https://krungthai.com/link/jaipump-pr

**ทีม Marketing Strategy** / **2 ตุลาคม 2566**